ღაზი

ღაზი — ისლამურ სამყაროში მოხალისე მეომარი, რომელიც სარწმუნოების, სიმართლისა და სამართლიანობის დასაცავად იბრძვის. ისლამურ წყაროებში პირველად ეს ცნება X-XI საუკუნეში ჩნდება. განსაკუთრებულ მნიშვნელობას იძენს მოგვიანებით, XI-XV საუკუნეებში, ბიზანტიურ-სელჯუკური და ბიზანტიურ-ოსმალური ომების პერიოდში. იგი განსხვავდებოდა იანიჩარის ცნებისგან, რომელიც ღაზისგან განსხვავებით წარმოადგენდა რეგულარული ჯარის მებრძოლს. შემდგომში, ოსმალეთის იმპერიაში ღაზის მნიშვნელობა დაკონკრეტდა და მან მიიღო ომში გამარჯვებულის მნიშვნელობა. სულთან მეჰმედ II-ის დროიდან მოყოლებული ამ ტერმინმა საპატიო ტიტულის მნიშვნელობაც შეიძინა. ღაზის ტიტული იმ მონარქებსა და უმაღლეს მმართველებს ენიჭებოდათ, რომლებიც ურჯულოთა წინააღმდეგ ბრძოლებში გამარჯვებას მიაღწევდნენ. უბრალო მოხალისე მეომრებს კი ბაშიბუზუკები ეწოდათ.

 იხილეთ აგრეთვე 
 იანიჩარები
 არაბთა დაპყრობითი ომები

 ლიტერატურა 


 , p. 74
 , p. 34

 იბნ რუშდი, Bidāyat al-Mujtahid wa-Nihāyat al-Muqtasid






 რესურსები ინტერნეტში 
 RoyalArk- Ottoman Turkey
 Kaziev, Shapi. Imam Shamil. "Molodaya Gvardiya" publishers. Moscow, 2001, 2003, 2006, 2010. 
 Kaziev, Shapi. Akhoulgo. Caucasian War of 19th century. The historical novel. "Epoch", Publishing house. Makhachkala, 2008. 

კატეგორია:არაბული სიტყვები და ფრაზები
კატეგორია:ისლამის ისტორია
კატეგორია:ისლამური ტერმინოლოგია
კატეგორია:თურქული წოდებები